Vă mai amintiți cum e să vorbiți cu alți oameni fără un dispozitiv digital?
Conversațiile față în față sunt antidotul
pentru multe dintre problemele actuale.
Ele le permit oamenilor să se vadă,
să se asculte, să învețe unii de la alții.
Așa că, aici la TED, avem o idee
cum să facem întâlnirile față în față ușoare, nostime și puternice.
Vrem să vă prezentăm Cercurile TED.
Ele sunt proiectate să permită oricui, poate chiar vouă,
să se întâlnească regulat cu un mic grup de prieteni sau vecini
și să discute câteva dintre cele mai fascinante idei.
Cum funcționează Cercurile TED?
Simplu.
Fiecare Cerc se bazează pe un discurs TED, despre care oamenii discută.
Există teme lunare,
precum „căutarea fericirii”,
sau „invenții”,
și o selecție de discursuri legate de acea temă.
Gazdele aleg un discurs,
găsesc o locație - cum ar fi casa lor sau o cafenea -
apoi își invită cunoscuții, și poate îi acceptă și pe alții.
Intrând într-un Cerc veți învăța lucruri noi
și vă veți întări relațiile cu oamenii din comunitatea voastră locală.
În schimb, veți lua parte la o conversație globală
cu mii de Cercuri care discută subiectele cele mai importante.
De ce facem asta?
TED e o organizație non-profit, scopul nostru este să răspândim ideile.
Iar într-o lume divizată, acestea e un mod frumos de a o face.
Oricine poate găzdui un Cerc TED -
sunt amuzante, energizante, gratuite și deschise tuturor.
Deci înscrieți-vă și formați unul chiar voi!